Саяси имидж

Саяси имидж - саясаткердің өзі туралы, оның тұлғалық қасиеттерін бұқаралық ақпарат құралдарымен, қоршаған ортамен берілген түсініктер негізіндегі жасалған бейнесі; адамның, топтың, оқиғаның, үрдіс немесе құбылыстың кәсіби имиджмейкерлермен аудитория санасында жасалған ойдағы үлгісі. Имидж - мамандармен жасалған бейне үлгісі. Бүл ойдағы бейне үлгісі төрт бөліктен немесе деңгейден тұрады. Біріншіден, бүл алдын ала теріс қасиеттерді азайтып, оң қасиеттерді көбейту мақсатында өңделген материалдың болуы, бірақ ол имиджмейкерлер дайындаған үлгінің негізгі өлшемдеріне сәйкес келуі керек. Екіншіден, бүл модельді алдын ала дайындалған материалға салу. Үшіншіден, имиджді беру барысындағы оның бүрмалануы. Төртіншіден, аудиторияның немесе субъектінің белсенді жүмысының нәтижесі.

Саяси имиджде келесі белгілер маңызды: өзіне және өзінің ісіне сенімділік; қоғамға қызмет көрсету ұстанымы; адамдарға қамқорлық көрсету, олардың проблемаларын жақсы білу, олардың өмірін жақсартуға ұмтылу; энтузиазм, оң эмоциялар тудыру; шешімділік, ерік, энергия; жоғары моральдық қасиеттер; адамдарға ықпал ете алу. Имидж саяси құбылыс ретінде қабылданады. Имидж - саясаткерді сәтті сату үшін дайындалған қайталанбайтын саяси ұсыныс.
Саяси түсіндірме сөздік. – Алматы, 2007. ISBN 9965-32-491-3
Дереккөздер

Санат:Саясат